SET ภาคบ่าย upside เริ่มจำกัดชู 3 กลุ่มเด็ด แนวโน้ม Outperform
ตลาดหุ้นไทยดัชนี SET ภาคเช้า (19 ก.พ.) ปรับตัวขึ้นสวนทิศทางตลาดภูมิภาคที่ส่วนใหญ่ปรับลดลง โดยตลาดหุ้นไทยมีแรงซื้อเข้ามาโดดเด่นในช่วงท้ายตลาดภาคเช้า นำโดยหุ้นขนาดใหญ่ทั้ง SCC-CPALL-PTT-PTTEP โดยเฉพาะกลุ่มพลังงานที่ Outperform ตลาด แนวโน้มการลงทุนในช่วงบ่ายนี้ คาดว่าตลาดจะเคลื่อนไหวใกล้เคียงกับช่วงเช้า โดยมี upside ที่จำกัด 
19 ก.พ. 2559

ข่าวหุ้นธุรกิจออนไลน์รายงาน ตลาดหุ้นไทยดัชนี SET ภาคเช้า (19 ก.พ.) ปรับตัวขึ้นสวนทิศทางตลาดภูมิภาคที่ส่วนใหญ่ปรับลดลง โดยตลาดหุ้นไทยมีแรงซื้อเข้ามาโดดเด่นในช่วงท้ายตลาดภาคเช้า นำโดยหุ้นขนาดใหญ่ทั้ง SCC-CPALL-PTT-PTTEP โดยเฉพาะกลุ่มพลังงานที่ Outperform ตลาด  แนวโน้มการลงทุนในช่วงบ่ายนี้ คาดว่าตลาดจะเคลื่อนไหวใกล้เคียงกับช่วงเช้า โดยมี upside ที่จำกัด พร้อมให้แนวรับ 1,285 จุด ส่วนแนวต้าน 1,300-1,310 จุด
 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้แกว่งแคบ เนื่องจากยังไม่มีปัจจัยใหม่เข้ามา ประกอบกับยังมีความกังวลเดิมเรื่องเศรษฐกิจโลก และราคาน้ำมันยังผันผวนเหมือนเดิม ด้านตลาดหุ้นอื่นในภูมิภาคเอเชียเช้านี้ส่วนใหญ่ก็อยู่ในแดนลบ 
แนวโน้มการลงทุนในช่วงบ่ายนี้ คาดว่าตลาดจะเคลื่อนไหวใกล้เคียงกับช่วงเช้า โดยมี upside ที่จำกัด และนักลงทุนก็คงจะเลือกลงทุนเป็นรายกลุ่ม หรือรายตัว ทั้งนี้ หากดัชนีไม่หลุดแนว 1,270 จุด ก็ยังตามได้ พร้อมให้แนวรับ 1,285 จุด ส่วนแนวต้าน 1,300-1,310 จุด
บล.ธนชาต ระบุในบทวิเคราะห์ (19 ก.พ.) ว่ากลุ่มพลังงาน Outperform ตลาดต่อ โดย Downside Risk จำกัด ขณะที่เริ่มมีการร่วมมือกันระหว่างกลุ่มประเทศผู้ผลิตน้ำมันเพื่อรักษาเสถียรภาพราคาน้ำมัน รวมถึง Valuation หุ้นกลุ่มพลังงานที่ส่วนใหญ่ซื้อขายใกล้ Book Value และให้ผลตอบแทนจากเงินปันผลสูง 4-5% ทำให้ยังเป็นกลุ่มหุ้นที่ Outperform ตลาดต่อเนื่อง โดยแนะนำ “ซื้อ” หุ้น 3 กลุ่มหลักต่อไป ได้แก่
1) น้ำมันฟื้นตัว Valuation ต่ำใกล้ BV: PTT-TOP-PTTGC-SGP 2) High Dividend Yield มองดอกเบี้ยต่ำทั่วโลก: ADVANC-INTUCH-KTB รวมถึง REIT/INFRA อย่าง CPNRF-BTSGIF 3) กำไรไตรมาส 4/58 เติบโตแกร่ง UNIQ-GL-KCE
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
PTTEP มูลค่าการซื้อขาย 1,929.64 ล้านบาท ปิดที่ 69.50 บาท เพิ่มขึ้น 3.00 บาท
PTT มูลค่าการซื้อขาย 1,656.37 ล้านบาท ปิดที่ 254.00 บาท เพิ่มขึ้น 4.00 บาท
SCC มูลค่าการซื้อขาย 1,369.44 ล้านบาท ปิดที่ 442.00 บาท เพิ่มขึ้น 12.00 บาท
ADVANC มูลค่าการซื้อขาย 801.56 ล้านบาท ปิดที่ 168.50 บาท เพิ่มขึ้น 0.50 บาท
AOT มูลค่าการซื้อขาย 725.72 ล้านบาท ปิดที่ 402.00 บาท เพิ่มขึ้น 2.00 บาท